CELEX: 62019TA0670
Language: mt
Date: 2021-07-14 00:00:00
Title: Kawża T-670/19: Sentenza tal-Qorti Ġenerali tal-14 ta’ Lulju 2021 – Carbajo Ferrero vs Il-Parlament (“Servizz pubbliku – Uffiċjali – Proċedura għall-ħatra ta’ pożizzjoni ta’ direttur – Avviż ta’ pożizzjoni vakanti – Ċaħda tal-kandidatura tar-rikorrent u ħatra ta’ kandidat ieħor – Obbligu ta’ motivazzjoni – Eċċezzjoni ta’ illegalità tal-atti li jistabbilixxu r-regoli interni ta’ proċedura – Irregolarità tal-proċedura ta’ reklutaġġ – Żball manifest ta’ evalwazzjoni – Ineżattezza tal-informazzjoni kkomunikata lill-Awtorità tal-Ħatra – Trasparenza – Ugwaljanza fit-trattament – Responsabbiltà – Dannu materjali u morali”)

6.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/20
            
         
      Sentenza tal-Qorti Ġenerali tal-14 ta’ Lulju 2021 – Carbajo Ferrero vs Il-Parlament
      (Kawża T-670/19) (1)
      
      (“Servizz pubbliku - Uffiċjali - Proċedura għall-ħatra ta’ pożizzjoni ta’ direttur - Avviż ta’ pożizzjoni vakanti - Ċaħda tal-kandidatura tar-rikorrent u ħatra ta’ kandidat ieħor - Obbligu ta’ motivazzjoni - Eċċezzjoni ta’ illegalità tal-atti li jistabbilixxu r-regoli interni ta’ proċedura - Irregolarità tal-proċedura ta’ reklutaġġ - Żball manifest ta’ evalwazzjoni - Ineżattezza tal-informazzjoni kkomunikata lill-Awtorità tal-Ħatra - Trasparenza - Ugwaljanza fit-trattament - Responsabbiltà - Dannu materjali u morali”)
      (2021/C 357/31)
      Lingwa tal-kawża: il-Franċiż
      
         Partijiet
      
      
         Rikorrent: Fernando Carbajo Ferrero (Brussell, il-Belġju) (rappreżentanti: L. Levi u M. Vandenbussche, avukati)
      
         Konvenut: Il-Parlament Ewropew (rappreżentanti: I. Terwinghe u C. González Argüelles, aġenti)
      
         Suġġett
      
      Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tal-Parlament tal-10 ta’ Diċembru 2018 ta’ ċaħda tal-kandidatura tar-rikorent u ħatra ta’ kandidat ieħor għall-pożizzjoni ta’ direttur tal-midja tad-direttorat ġenerali tal-komunikazzjoni u, min-naħa l-oħra, sabiex jinkiseb kumpens għad-dannu li r-rikorrent allegatament ġarrab minħabba din id-deċiżjoni.
      
         Dispożittiv
      
      
                  1)
               
               
                  Id-deċiżjoni tal-Parlament Ewropew tal-10 ta’ Diċembru 2018 ta’ ċaħda tal-kandidatura tar-rikorent u ħatra ta’ kandidat ieħor għall-pożizzjoni ta’ direttur tal-midja tad-direttorat ġenerali tal-komunikazzjoni hija annullata.
               
            
                  2)
               
               
                  Il-Parlament huwa kkundannat iħallas lir-rikorrent, bħala kumpens għad-dannu materjali, somma ta’ EUR 40 000.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  Il-Parlament huwa kkundannat għall-ispejjeż.
               
            
         (1)  ĠU C 399, 25.11.2019.